MTK Budapešť FC

**Magyar Testgyakorlók Köre Budapest Futball Club**, často skrátene **MTK**, je maďarský profesionálny futbalový klub so sídlom v hlavnom meste Budapešti. Klub v súčasnosti hráva v najvyššej národnej klubovej súťaži v Nemzeti Bajnokság I. Klub bol založený v roku 1888 a svoje domáce zápasy hráva na štadióne Hidegkuti Nándor Stadion s kapacitou 5 322 miest.

## História
Asi tucet športovo nadšených občanov sa 16. novembra 1888 v kaviarni v Budapešti rozhodlo založiť Magyar Testgyakorlók Köre (Kruh maďarských fitness aktivistov). Mnohí z jeho zakladajúcich členov boli aristokrati a členovia židovskej komunity hlavného mesta. Farbami klubu sa stala modrá a biela a na konci svojho prvého roku mal 31 členov.

MTK Budapešť prvýkrát vstúpil do Nemzeti Bajnokság I v roku 1903. V nasledujúcej sezóne MTK získal svoj prvý domáci titul. V rokoch 1913 až 1914 a 1924/25 MTK dominoval maďarskému futbalu ziskom desiatich titulov za sebou.

V roku 1949, keď sa Maďarsko stalo komunistickým štátom, MTK prevzala tajná polícia ÁVH a následne sa klub stal známym ako *Textiles SE*. Neskôr sa zmenili na *Bástya SE*, potom na *Vörös Lobogó SE*, čo znamená *Červený prapor* alebo *Červená vlajka*, a nakoniec späť na MTK. Napriek tomuto zmätku sa 50. roky 20. storočia ukázali ako úspešná éra pre klub a tím získal tri tituly v lige.

MTK zohral tiež významnú úlohu v úspechu legendárneho maďarského tímu známeho ako *Mighty Magyars (Mocní Maďari)*. Zatiaľ čo budapeštiansky Honvéd poskytol tímu jadro hráčov, bol to Márton Bukovi v MTK, kto vyvinul dôležitú formáciu 4–2–4, ktorú neskôr prijal národný tréner Gusztáv Sebes, sám bývalý hráč MTK. Práve v MTK Bukovi spolu s Péterom Palotásom a Nándorom Hidegkutim boli priekopníkmi kľúčovej pozície *hlboko položeného stredného útočníka*.

V 60. rokoch minulého storočia síce klub nezískal žiaden titul no v sezóne 1963/64 boli vo finále Pohára víťazov pohárov, kde prehrali so Sportingom.

V sezóne 2007/08 získal klub 23. titul. Tento titul je nateraz posledný pre MTK Budapešť. V ďalších rokoch sa klub začal trápiť. V sezóne 2010/11 zostúpil do druhej ligy. O rok sa síce vrátili no v sezóne 2018/19 klub opäť opustil Nemzeti Bajnokság I.

## Rivalita
Zápas medzi MTK Budapešť FC a Ferencvárosi TC sa nazýva Örökrangadó alebo „Večné derby“. Prvý zápas sa odohral v sezóne 1903 v Nemzeti Bajnokság I. Ide o najstaršiu futbalovú rivalitu v Maďarsku.

## Úspechy
* **[[Nemzeti Bajnokság I]] (23x)**
** **Víťazi**: 1904, 1907–08, 1913–14, 1916–17, 1917–18, 1918–19, 1919–20, 1920–21, 1921–22, 1922–23, 1923–24, 1924–25, 1928–29, 1935–36, 1936–37, 1951, 1953, 1957–58, 1986–87, 1996–97, 1998–99, 2002–03 , 2007–08
* **[[Nemzeti Bajnokság II]] (5x)**
** **Víťazi**: 1981–82, 1994–95, 2011–12, 2017–18, 2019–20
* **[[Magyar Kupa]] (12x)**
** **Víťazi**: 1909–10, 1910–11, 1911–12, 1913–14, 1922–23, 1924–25, 1931–32, 1951–52, 1968, 1996–97, 1997–98, 1999–2000
* **Szuperkupa (3x)**
** **Víťazi:** 1997, 2003, 2008

* **Mitropa Cup**
** **Víťazi (2):** 1955, 1963
* **[[Pohár víťazov pohárov UEFA|Pohár víťazov pohárov]]**
** Druhé miesto (1): 1963 – 1964

## MTK Budapešť v európskych súťažiach

## Slávni hráči MTK Budapešť
* Péter Gulácsi (odchovanec klubu, bývala jednotka maďarskej reprezentácie, dlhoročný hráč RB Leipzig)
* Nándor Hidegkuti (pôsobil v klube na prelome 50. rokov, finalista Majstrovstiev sveta 1954)
* Károly Sándor (379 zápasov v klube v rokoch 1947 až 1964, 75 zápasov v maďarskej reprezentácii)

## Iné projekty

## Externé odkazy
* Oficiálna stránka

## Zdroj


Kategória:Maďarské futbalové kluby
Kategória:Futbalové kluby založené v 1888